16. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 17338/1788 της 18 Φεβρ./4 Μαρτ. 1974 (ΦΕΚ Β΄ 259) Περί σφραγίσεως κυνηγετικών όπλων. 1.Έχοντες υπ’ όψει: α)Το άρθρ.252, παρ. 4 του Ν.Δ. 86/1969 «περί Δασικού Κώδικος». β)Την ανάγκην λήψεως μέτρων προστασίας των θηραμάτων κατά της λαθροθηρίας, αποφασίζομεν: 2.Άπαντες οι κάτοχοι κυνηγετικών όπλων υποχρεούνται όπως, από της 11 Μαρτίου, ημερομηνίας απαγορεύσεως ασκήσεως της θήρας και μέχρι 10 Απριλίου ε.ε., σφραγίσουν τα κυνηγετικά των όπλα. 3.Πέραν της ημερομηνίας ταύτης, τα προσκομιζόμενα όπλα θα σφραγίζωνται, πλην όμως θα κατακρατώνται τα βιβλιάρια θήρας. 4.Αι δασικαί αρχαί θα καταχωρούν σχετικήν πράξιν επί του βιβλιαρίου, εμπροθέσμου ή εκπροθέσμου σφραγίσεως, ως και τοιαύτην αποσφραγίσεως. 5.Η σφράγισις των κυνηγετικών όπλων, εις νήσους των Νομών Κυκλάδων και Δωδεκανήσου, εις ας δεν εδρεύει δασικόν όργανον και είναι αδύνατος η μετάβασίς του, θα ενεργήται υπό των Σταθμών Χωροφυλακής, οίτινες θα εφοδιασθούν, μερίμνη των Δασικών Αρχών, δια των απαραιτήτων μέσων και υλικών. 6.Οι κυνηγοί στρατιωτικοί των Ενόπλων Δυνάμεων, των σωμάτων ασφαλείας (πλην Αγροφυλακής), οι δικαστικοί λειτουργοί (ουχί δικαστικοί υπάλληλοι) και οι δασικοί υπάλληλοι δεν υποχρεούνται εις την σφράγισιν των κυνηγετικών των όπλων, υπ’ ευθύνη των προϊσταμένων των, ότι δεν θα ποιήσουν χρήσιν τούτων, κατά την διάρκειαν απαγορεύσεως της θήρας. 7.Λόγω επισταμένων τεχνικών δυσχερειών, τα κυνηγετικά όπλα, των μονίμως κατοικούντων κυνηγών εντός της περιοχής της τέως Δ/σεως Πρωτευούσης (Αθήναι-Πειραιεύς) εξαιρούνται της σφραγίσεως. 8.Κυνηγοί εκδόσαντες άδειαν θήρας, εις Δασικάς αρχάς εκτός της περιοχής τέως Δ/σεως Πρωτευούσης και μετώκησαν εντός αυτής, υποχρεούνται εις σφράγισιν του όπλου των. 9.Οι, δι’ οιανδήποτε αιτίαν, κυνηγοί μη δυνάμενοι να προσέλθουν προς σφράγισιν των όπλων των, δύνανται να αποστέλουν ταύτα, δι’ ετέρου προσώπου, αρκεί να προσκομισθή το βιβλιάριον θήρας του κατόχου. 10.Οι Νομάρχαι, τη προτάσει των Δασικών αρχών, δύνανται, επί ωρισμένον χρόνον, δι’ αποφάσεώς των, να διατάσσουν την αποσφράγισιν κυνηγετικών όπλων, όταν ειδικοί λόγοι επιβάλλουν (ασφάλεια ζώων, δίωξις επιβλαβών θηραμάτων, τέλεσις σκοπευτικών αγώνων). Οι λαμβάνοντες άδειαν αποσφραγίσεως του όπλου των, θα χρησιμοποιούν τούτο, αποκλειστικώς, δι’ ον σκοπόν εξεδόθη η απόφασις. Παρερχομένης της προθεσμίας αποσφραγίσεως, θα ενεργήται επανασφράγισις. 11.Κυνηγετικά όπλα, χρήζοντα επιδιορθώσεως, δύναται, επί τη αιτήσει των κατόχων, προς την αρμοδίαν Δασικήν Αρχήν, να χορηγήται υπό ταύτης εγκριτικόν σημείωμα προσκομίσεώς των προς τον οπλουργόν και αποσφράγισιν επί ωρισμένου χρόνου. 12.Σαφώς επισημαίνεται ότι οι μη σφραγίσαντες εμπροθέσμως τα κυνηγετικά των όπλα, ή οι ουδόλως σφραγίσαντες ταύτα, ως και οι αποσφραγίσαντες αυθαιρέτως τούτα, ως και οι αποσφραγίσαντες αυθαιρέτως τούτο, δεν θα τύχουν αδείας θήρας κατά την επομένην κυνηγετικήν περίοδον, ουδεμία δε δικαιολογία θα ληφθή υπ’ όψιν. 13.Ως προς τον τρόπον, τόπον και μέσα σφραγίσεως των κυνηγετικών όπλων ισχύουν αι, κατά το παρελθόν, εκδοθείσαι ημέτεραι αποφάσεις. 14.Οι θεωρούντες τας αδείας θήρας, προς εαρινήν θήραν των τρυγόνων μέχρι της 10 Απριλίου, δεν υποχρεούνται εις σφράγισιν των κυνηγετικών των όπλων. Οι παραβάται ήτοι οι μη σφραγίσαντες τα κυνηγετικά των όπλα ή αποσφραγίσαντες ταύτα, διώκονται και τιμωρούνται επί παραβάσει της παρούσης, ως Αστυνομικής Διατάξεως και του άρθρ. 16, παρ. 18 του Ν.Δ. 996/1971. Η τήρησις της παρούσης, ανατίθεται εις τα όργανα της Δασικής Υπηρεσίας, Χωροφυλακής, Αγροφυλακής, Κυνηγετικάς Οργανώσεις και πάντα φιλόνομον πολίτην. Εντέλλονται αι αρμόδιαι Δασικαί αρχαί όπως προβούν εις την, δια παντός μέσου, ευρείαν δημοσίευσιν ταύτης, αι δε Κυνηγετικαί Οργανώσεις εις την πλήρη ενημέρωσιν των μελών των. Η παρούσα δημοσιευθήτω δια της Εφημερίδος της Κυβερνήσεως. (Μετά τη σελ. 574(γ) Σελ. 575(β) Τεύχος 718-Σελ.93 Γενικές Διατάξεις 17.Η.α.16 